CELEX: 32015R2304
Language: lv
Date: 2015-12-10 00:00:00
Title: Komisijas Īstenošanas regula (ES) 2015/2304 (2015. gada 10. decembris) par atļauju lietot no Talaromyces versatilis sp. nov. IMI CC 378536 un Talaromyces versatilis sp. nov. DSM 26702 iegūtas endo-1,4-beta-ksilanāzes un endo-1,3(4)-beta-glikanāzes preparātu par barības piedevu gaļas un vaislas tītariem (atļaujas turētājs Adisseo France S.A.S.) (Dokuments attiecas uz EEZ)

11.12.2015   
            
            
               LV
            
            
               Eiropas Savienības Oficiālais Vēstnesis
            
            
               L 326/39
            
         KOMISIJAS ĪSTENOŠANAS REGULA (ES) 2015/2304
   (2015. gada 10. decembris)
   par atļauju lietot no Talaromyces versatilis sp. nov. IMI CC 378536 un Talaromyces versatilis sp. nov. DSM 26702 iegūtas endo-1,4-beta-ksilanāzes un endo-1,3(4)-beta-glikanāzes preparātu par barības piedevu gaļas un vaislas tītariem (atļaujas turētājs Adisseo France S.A.S.)
   (Dokuments attiecas uz EEZ)
   EIROPAS KOMISIJA,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju lietot no Talaromyces versatilis sp. nov. IMI CC 378536 un Talaromyces versatilis sp. nov. DSM 26702 iegūtas endo-1,4-beta-ksilanāzes EC 3.2.1.8 un endo-1,3(4)-beta-glikanāzes EC 3.2.1.6 preparātu. Šim pieteikumam bija pievienotas minētās regulas 7. panta 3. punktā prasītās ziņas un dokumenti.
            
         
               (3)
            
            
               Minētais pieteikums attiecas uz atļauju lietot no Talaromyces versatilis sp. nov. IMI CC 378536 un Talaromyces versatilis sp. nov. DSM 26702 iegūtas endo-1,4-beta-ksilanāzes EC 3.2.1.8 un endo-1,3(4)-beta-glikanāzes EC 3.2.1.6 preparātu par barības piedevu visiem biežāk audzētu un retāk audzētu sugu gaļas mājputniem, dējējmājputniem un vaislas mājputniem, klasificējot to piedevu kategorijā “zootehniskās piedevas”.
            
         
               (4)
            
            
               Ar Komisijas Īstenošanas regulu (ES) 2015/661 (2) minēto preparātu atļāva desmit gadus lietot gaļas cāļiem, dējējvistām un retāk audzētu sugu gaļas mājputniem un dējējmājputniem.
            
         
               (5)
            
            
               Eiropas Pārtikas nekaitīguma iestāde (“Iestāde”) 2015. gada 28. aprīļa atzinumā (3) secināja, ka, ievērojot piedāvātos lietošanas nosacījumus, no Talaromyces versatilis IMI CC 378536 un Talaromyces versatilis sp. nov. DSM 26702 iegūtās endo-1,4-beta-ksilanāzes EC 3.2.1.8 un endo-1,3(4)-beta-glikanāzes EC 3.2.1.6 preparātam nav nelabvēlīgas ietekmes uz dzīvnieku veselību, cilvēka veselību vai vidi un ka tas būtiski uzlabo gaļas tītaru svara pieauguma rādītājus attiecībā pret uzņemto barību. Šo secinājumu attiecina arī uz vaislas tītariem. Iestāde uzskata, ka īpašas prasības uzraudzībai pēc laišanas tirgū noteikt nav vajadzīgs. Iestāde arī pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.
            
         
               (6)
            
            
               Endo-1,4-beta-ksilanāzes un endo-1,3(4)-beta-glikanāzes preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc minēto preparātu būtu jāatļauj lietot, kā norādīts šīs regulas pielikumā.
            
         
               (7)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā aprakstīto preparātu, kas iekļauts piedevu kategorijā “zootehniskās piedevas” un funkcionālajā grupā “gremošanas veicinātāji”, ir atļauts lietot par piedevu dzīvnieku ēdināšanā saskaņā ar minētajā pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 10. decembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 268, 18.10.2003., 29. lpp.
   
   
      (2)  Komisijas 2015. gada 28. aprīļa Īstenošanas regula (ES) 2015/661 par atļauju no Talaromyces versatilis sp. nov. IMI CC 378536 un Talaromyces versatilis sp. nov. DSM 26702 iegūtu endo-1,4-beta-ksilanāzes un endo-1,3(4)-beta-glikanāzes preparātu lietot par barības piedevu gaļas cāļiem, dējējvistām un retāk audzētu sugu gaļas mājputniem un dējējputniem (atļaujas turētājs Adisseo France S.A.S.) (OV L 110, 29.4.2015., 1. lpp.).
   
      (3)  EFSA Journal, 2014; 13(5):4106.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analītiskā metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  Aktīvās vienības/kg kompleksās barības ar 12 % mitruma saturu
               
            
                  
                     Zootehnisko piedevu kategorija. Funkcionālā grupa: gremošanas veicinātāji
                  
               
            
                  4a22
               
               
                  Adisseo France S.A.S.
               
               
                  Endo-1,4-beta-ksilanāze EC 3.2.1.8
                  un
                  endo-1,3(4)-beta-glikanāze EC 3.2.1.6
               
               
                  
                     Piedevas sastāvs
                  
                  No Talaromyces versatilis sp. nov. IMI CC 378536 un Talaromyces versatilis sp. nov. DSM 26702 iegūtas endo-1,4-beta-ksilanāzes (EC 3.2.1.8) un endo-1,3(4)-beta-glikanāzes (EC 3.2.1.6) preparāts ar šādu minimālo aktivitāti:
                  
                              —
                           
                           
                              cietā veidā: endo-1,4-beta-ksilanāze 22 000 VV/g un endo-1,3(4)-beta-glikanāze 15 200 VV (1)/g,
                           
                        
                              —
                           
                           
                              šķidrā veidā: endo-1,4-beta-ksilanāze ar aktivitāti 5 500 VV/ml un endo-1,3(4)-beta-glikanāze 3 800 VV/ml.
                           
                        
                     Aktīvās vielas raksturojums
                  
                  No Talaromyces versatilis sp. nov. IMI CC 378536 un Talaromyces versatilis sp. nov. DSM 26702 iegūta endo-1,4-beta-ksilanāze (EC 3.2.1.8) un endo-1,3(4)-beta-glikanāze (EC 3.2.1.6).
                  
                     Analītiskā metode
                      (2)
                  
                  Endo-1,4-beta-ksilanāzes aktivitātes kvantificēšanai:
                  
                              —
                           
                           
                              viskozimetriskā metode, kas pamatojas uz viskozitātes samazināšanos, ko radījusi endo-1,4-beta-ksilanāzes iedarbība uz ksilānu saturošu substrātu (kviešu arabinoksilānu).
                           
                        Endo-1,3(4)-beta-glikanāzes aktivitātes kvantificēšanai:
                  
                              —
                           
                           
                              viskozimetriskā metode, kas pamatojas uz viskozitātes samazināšanos, ko radījusi endo-1,3(4)-beta-glikanāzes iedarbība uz glikānu saturošu substrātu (miežu betaglikānu) pie pH = 5,5 un 30 °C temperatūrā.
                           
                        
               
                  Gaļas tītari
                  Vaislas tītari
               
               
                  —
               
               
                  Endo-1,4-beta-ksilanāze 1 100 VV
                  Endo-1,3(4)-beta-glikanāze 760 VV
               
               
                  —
               
               
                  
                              1.
                           
                           
                              Piedevas un premiksa lietošanas norādījumos norāda glabāšanas nosacījumus un noturību pret granulēšanos.
                           
                        
                              2.
                           
                           
                              Drošības apsvērumi: rīkojoties ar piedevu, izmanto elpceļu aizsarglīdzekļus, aizsargbrilles un cimdus.
                           
                        
               
                  2025. gada 31. decembris
               
            
         (1)  1 VV (viskozimetriskā vienība) ir fermenta daudzums, kas hidrolizē substrātu (attiecīgi miežu betaglikānu un kviešu arabinoksilānu), samazinot šķīduma viskozitāti, kā rezultātā relatīvā plūstamība mainās par 1 (bezdimensiālo vienību) minūtē 30 °C temperatūrā un pie pH 5,5.
      
         (2)  Sīkāka informācija par analītiskajām metodēm pieejama references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports.